กติกาและเงื่อนไขการประกวด
๑. ประเภทของวงดนตรีไทยที่จัดประกวด

๑.๑  ประเภทวงปี่พาทย์ไม้นวมผสมเครื่องสาย
๑.๒ ประเภทการบรรเลงเดี่ยวและขับร้อง

-  ฆ้องวงเล็ก

-  ซอสามสาย

-  ขับร้องชาย

-  ขับร้องหญิง
๒. คุณสมบัติของนักเรียนผู้เข้าประกวด
๒.๑  เป็นนักเรียนที่กำลังศึกษาอยู่ในระดับมัธยมศึกษา   ๑-๖  หรือเทียบเท่า
         ในปีการศึกษา ๒๕๕๕
๒.๒  เป็นผู้มีมารยาทดี มีศีลธรรม มีความประพฤติเรียบร้อยอยู่ในกรอบประเพณีอันดีงาม
๓. วัน  เวลา  สถานที่  

รับสมัคร วันอังคารที่๑พฤษภาคม๒๕๕๕ ถึงวันจันทร์ที่๑๖กรกฎาคม ๒๕๕๕ เวลา๑๖.๐๐น.

                รอบเทป
 วันศุกร์ที่ ๒๐  กรกฎาคม  ๒๕๕๕  (ประเภทวง)  (ประเภทเดี่ยว) 
                                                   ณ   ห้องประชุมใหญ่ อาคารอาทิตย์   อุไรรัตน์

                รอบชิงชนะเลิศ      วันศุกร์ที่ ๑๐ สิงหาคม ๒๕๕๕   อาคารอาทิตย์   อุไรรัตน์ 


   ณ   ห้องประชุมใหญ่ อาคารอาทิตย์   อุไรรัตน์
๔.  การสมัครเข้าประกวด
๔.๑ กรอกข้อความในใบสมัครให้ชัดเจนครบถ้วน
๔.๒ บันทึกเสียงและภาพการขับร้องและบรรเลงบันทึกลง V.D.O หรือ V.C.D
 โดยใช้มุมกล้องด้านหน้าเท่านั้นและถ่ายให้เห็นหน้าผู้เล่นทั้งวง ห้ามมีชื่อโรงเรียนหรือสัญลักษณ์ใดๆที่บ่งบอกถึงโรงเรียน  

เขียนชื่อวงดนตรีไทย  ชื่อโรงเรียนและชื่อเพลง โครงการประกวดดนตรีไทยเฉลิมพระเกียรติฯ ครั้งที่ ๙  บนหน้าปก VDO / VCD หรือ DVD   ให้เรียบร้อย พร้อมรูปถ่ายของนักดนตรีและนักร้อง    (รูปถ่ายไม่เกิน ๖ เดือน) นำส่งโดยตรงที่ศูนย์ส่งเสริมศิลปวัฒนธรรม มหาวิทยาลัยรังสิต หรือส่งใบสมัครพร้อม VDO / VCD หรือ DVD ทางไปรษณีย์ (จะต้องถึงศูนย์ส่งเสริมศิลปวัฒนธรรม มหาวิทยาลัยรังสิต ภายในวันจันทร์ที่ ๒๕ มิถุนายน  ๒๕๕๕ เวลา ๑๖.00 น.)  ส่งถึง
โครงการประกวดดนตรีไทยเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ  

ชิงถ้วยพระราชทานสมเด็จพระนางเจ้าสิริกิติ์ พระบรมราชินีนาถ ระดับมัธยมศึกษา  ครั้งที่ ๙
 ศูนย์ส่งเสริมศิลปวัฒนธรรม  มหาวิทยาลัยรังสิต
๕๒/๓๔๗ ถนนพหลโยธิน   หมู่บ้านเมืองเอก
ตำบลหลักหก   อำเภอเมือง
จังหวัดปทุมธานี  ๑๒๐๐๐
โทรศัพท์ ๐๒-๙๙๗-๒๒๐๐-๓๐ ต่อ ๑๖๘๒ / ๑๖๘๖
๕. รางวัลในการประกวด
๕.๑  รางวัลประเภทรวมวง  ๕  รางวัล

๑.  รางวัลชนะเลิศ ถ้วยพระราชทานสมเด็จพระนางเจ้าสิริกิติ์พระบรมราชินีนาถ  
        
     เกียรติบัตร และเงินรางวัล  ๓๐,๐๐๐ บาท

๒.  รางวัลรองชนะเลิศอันดับหนึ่ง ถ้วยรางวัลอธิการบดีมหาวิทยาลัยรังสิต เกียรติบัตร      
                  และเงินรางวัล ๑๕,๐๐๐ บาท


๓.  รางวัลรองชนะเลิศอันดับสอง ถ้วยรางวัลอธิการบดีมหาวิทยาลัยรังสิต เกียรติบัตร           


     และเงินรางวัล ๑๐,๐๐๐ บาท


๔.  รางวัลชมเชย ๕ รางวัล เกียรติบัตรและเงินรางวัล ๆ ละ ๔,๐๐๐ บาท    รวมเป็นเงิน      
      ๒๐,๐๐๐ บาท 

๕.  รางวัลครูผู้ควบคุมวงดีเด่น  ๑  รางวัล  เกียรติบัตรจากอธิการบดีมหาวิทยาลัยรังสิต

๕.๒   รางวัลเครื่องดนตรีดีเด่น เครื่องละ ๑ รางวัล เกียรติบัตร จากอธิการบดีมหาวิทยาลัยรังสิต 
๕.๓    รางวัลประเภทการบรรเลงเดี่ยวและขับร้อง  เครื่องมือละ  ๓  รางวัล

๑.  รางวัลชนะเลิศ  โล่รางวัลอธิการบดีมหาวิทยาลัยรังสิต เกียรติบัตร      
                  และเงินรางวัล  ๒,๐๐๐ บาท

๒.  รางวัลรองชนะเลิศ  โล่รางวัลอธิการบดีมหาวิทยาลัยรังสิต เกียรติบัตร      
                  และเงินรางวัล   ๑,๕๐๐ บาท

๓.  รางวัลชมเชย   เกียรติบัตร  และเงินรางวัล  ๑,๐๐๐ บาท
๖.  ลักษณะการประสมวง  ดนตรีไทยเข้าประกวด
๖.๑  เป็นวงปี่พาทย์ไม้นวมผสมเครื่องสายเครื่องเดี่ยวประกอบด้วยเครื่องดนตรีต่าง ๆ ดังนี้
๑.   ซอด้วง 


๑ 
คน

๒.   ซออู้ 


๑ 
คน

๓.   ขลุ่ยเพียงออ 

๑ 
คน

๔.   จะเข้ 


๑ 
คน

๕.  ระนาดเอก 


๑
คน

๖.   ระนาดทุ้ม


๑ 
คน

๗ .  ฆ้องวงใหญ่ 

๑
คน

๘.   ฆ้องวงเล็ก


๑
คน

๙.    กลองแขก 


๒ 
คน

๑๐.  ฉิ่ง 



๑
คน

๑๑.  ฉาบเล็ก


๑
คน

๑๒. กรับ


๑
คน

๑๓. นักร้อง 


๑ 
คน
๖.๒  ประเภทการบรรเลงเดี่ยวและขับร้อง
๑.   เดี่ยวฆ้องวงเล็ก
2. เดี่ยวซอสามสาย
3. ขับร้องชาย
4. ขับร้องหญิง
หมายเหตุ     ประเภทการบรรเลงเดี่ยว ในเครื่องมือฆ้องวงเล็ก และซอสามสาย ให้ผู้เข้าประกวดเตรียมผู้บรรเลงจังหวะหน้าทับมาเอง  สำหรับผู้เข้าประกวดการขับร้องทางคณะกรรมการจะจัดวงดนตรีสำหรับบรรเลง  สวม -  ส่ง ในการขับร้องให้

๗.  เพลงที่ใช้ประกวด

๗.๑  ประเภทวงปี่พาทย์ไม้นวมผสมเครื่องสาย  ประกวดด้วยเพลงแสนสุดสวาท ๓ ชั้น        โดยให้ใช้บทร้องตามกำหนดต่อไปนี้
บทร้องเพลงแสนสุดสวาท ๓ ชั้น
ท่อน 1 

ขุนแผนรับขวัญอย่าพรั่นจิต           หาลืมคิดความหลังที่สั่งไม่
ท่อน 2 
แสนสงสารสุดสวาทเพียงขาดใจ                
นับแต่วันนี้ไปจนวันตาย
ท่อน 3
มิวันหนึ่งก็วันหนึ่งคงถึงห้อง                     
ประสมสองเกษมสุขให้โศกหาย
           
ชื่นจิตแม่จงคิดเพทุบาย                               
ถ่ายถอนตัวเสียเถิดให้เป็นไท
ท่อน 1
ปลอบพลางทางถอดแหวนเพชร          
ประคองเช็ดน้ำตาอย่าร้องไห้
ท่อน 2
ชมแหวนแทนพลางพอสร่างใจ                  
แล้วสอดใส่นิ้วน้อยให้นางดู
ท่อน 3
กอดคอชลอเคลื่อนออกจากห้อง                
สอดประคองอกประทับระทึกอยู่
           
ค่อยเขยื้อนยกแขนประคองชู                  
เอ็นดูด้วยช่วยชี้ที่วันทอง        

อ้างอิง: 

มนตรี ตราโมท.2555.ฟังและเข้าใจเพลงไทย.อัมรินทร์พริ้นติ้งแอนด์พับลิชชิ่ง.กรุงเทพฯ.

หมายเหตุ  
-     ผู้เข้าประกวดสามารถบรรเลงหรือขับร้องทำนองเพลงตามถนัดไม่เกิน  ๔  นาที
· ผู้บรรเลงสามารถเคาะให้เสียงผู้ขับร้องได้
· อนุญาตให้เทียบเสียงเครื่องดนตรีบนเวทีได้ในช่วงก่อนการบรรเลงเพลงตามถนัด และ ก่อนการบรรเลงเพลงบังคับ
· ในการบรรเลงเพลงบังคับ  ต้องบรรเลงตามทำนองหลักที่ให้โดยไม่มีเที่ยวกลับหรือทางเปลี่ยน
· การบรรเลงตอนจบเพลงให้บรรเลงออกลูกหมดเท่านั้น ห้ามออกหางเครื่อง และเดี่ยวท้ายหางเครื่อง

๗.๒  ประเภทการบรรเลงเดี่ยวและขับร้อง   ประกอบด้วย


๑.   ฆ้องวงเล็ก

กำหนดให้บรรเลงเพลงการเวก   ๓  ชั้น


๒.  ซอสามสาย

กำหนดให้บรรเลงเพลงนกขมิ้น  ๓  ชั้น (ไม่ต้องว่าดอก)


๓.  ขับร้องชาย

กำหนดให้ขับร้องเพลงแขกมอญบางช้าง ๓  ชั้น


๔.  ขับร้องหญิง

กำหนดให้ขับร้องเพลงลมหวน   ๓  ชั้น
หมายเหตุ  
ผู้เข้าประกวด  ขับร้องชาย เพลงแขกมอญบางช้าง  ๓ ชั้น   ให้ใช้บทร้องตามกำหนดต่อไปนี้
                                              บทร้องเพลงแขกมอญบ้างช้าง ๓ ชั้น
ท่อน1    นิจจาเจ้าวันทองของพี่อา           
                 พี่จำหน้าเนื้อน้องได้ทุกแห่ง
ท่อน 2   นิจจาใจช่างกระไรมาแปลกแปลง                  ต่อมือคลำแล้วยังแคลงอยู่คลับคล้าย
ท่อน 3   เจ้าลืมนอนซ่อนพุ่มกระทุ่มต่ำ                        เด็ดใบบอนช้อนน้ำที่ไร่ฝ้าย
อ้างอิง: 

มนตรี ตราโมท.2523. พิมพ์ครั้งที่ 1.ฟังและเข้าใจเพลงไทย.กรุงเทพฯ.   

ผู้เข้าประกวด  ขับร้องหญิง  เพลงลมหวน   ๓  ชั้น ให้ใช้บทร้องตามกำหนดต่อไปนี้
                                         บทร้องเพลงลมหวน    ๓ ชั้น
ท่อน 1
 ลมหวนอวนกลิ่นสุมาลย์มา                          ระคนกับกลิ่นผ้าสไบศรี
ท่อน 2 หอมตลบอบทั่วอินทรีย์                               
  แต่เฝ้าดมห่มคลี่คลุมองค์
อ้างอิง: 
มนตรี ตราโมท.2523. พิมพ์ครั้งที่ 1.ฟังและเข้าใจเพลงไทย.กรุงเทพฯ.   
๘.  หลักเกณฑ์การตัดสิน

๘.๑  ประเภทวงปี่พาทย์ไม้นวมผสมเครื่องสาย  ใช้เกณฑ์การตัดสินดังต่อไปนี้


๑. บุคลิกภาพและความพร้อมเพรียง  ลักษณะท่านั่ง การแต่งกาย และการจับเครื่องดนตรีถูกต้อง เรียบร้อย มีความพร้อมเพรียงในการขึ้น -  ลงเวที การกราบพระ  การกราบ/ไหว้ครูก่อนและหลังการบรรเลงและขับร้อง  รวมถึงความพร้อมเพรียงในการจับและวางเครื่องดนตรีตลอดการบรรเลงและขับร้อง 


   ๒.  การเข้าจังหวะฉิ่งและจังหวะหน้าทับ  เข้าจังหวะฉิ่งและจังหวะหน้าทับได้อย่างถูกต้องและดำเนินไปได้อย่างต่อเนื่องตลอดการบรรเลงขับร้อง


๓.  ระดับเสียงไม่ผิดเพี้ยน  ระดับเสียงไม่เพี้ยนทั้งเครื่องดนตรี  การบรรเลงหรือการขับร้อง


๔.  การประดิษฐ์เสียง  การประดิษฐ์เสียงของผู้ขับร้องและผู้บรรเลงต้องกลมกลืนกันอย่างมีคุณภาพ  เช่น  การปั้นคำร้อง  การเอื้อน  การหายใจ  การแบ่งมือ  การกรอ  การรัว  การใช้ไม้ดีด  การใช้คันชัก  การใช้นิ้วและการใช้ลม  เป็นต้น  


๕.  การสวมร้อง – ส่งร้อง  การประดิษฐ์เสียง  ปริมาณเสียง  และสำนวนการบรรเลงในช่วงสวมร้อง – ส่งร้องต้องสัมพันธ์กับการขับร้อง  (เสียงดนตรี ต้องเบากว่าเครื่องดนตรีแต่ละชนิดต้องดังประมาณกัน)


๖.  ปริมาณเสียงระหว่างเครื่องดนตรี  ปริมาณเสียงหรือน้ำหนักเสียงระหว่างเครื่องดนตรีแต่ละชนิดต้องดังประมาณกัน


๗.  ความสัมพันธ์ของสำนวนกลอนกับทำนองหลัก  ใช้สำนวนกลอนที่สัมพันธ์กับทำนองหลักในลักษณะราบเรียบ  ตามหลักและวิธีการบรรเลงรวมวง  (ไม่โลดโผนเหมือนสำนวนกลอนในการบรรเลงเดี่ยวเครื่องดนตรีไทย) 


๘.  ความกลมกลืนของสำนวนกลอนของเครื่องดนตรีแต่ละชนิด  สำนวนกลอนของเครื่องดนตรีแต่ละชนิดต้องสัมพันธ์อย่างสนิทสนมกลมกลืนกัน


๙.  แนวการบรรเลงและขับร้อง  (ความช้า – เร็ว) ที่สอดคล้องกับอัตราจังหวะชั้นของเพลงและประเภทของวงดนตรี
***  หมายเหตุ    โทษปรับแพ้
1. ขับร้องหรือบรรเลงผิดทำนอง  ผิดลูกตก  หรือเพลงขาด/ เกินจังหวะหน้าที่กำหนดไว้
2. ผู้ขับร้องหรือผู้บรรเลงเกิดเหตุอันไม่สามารถขับร้องหรือบรรเลงให้จบเพลง
        อย่างต่อเนื่องได้ (ขับร้องหรือบรรเลงล่ม)
3. เครื่องดนตรีชำรุดขณะบรรเลงหรือขับร้อง  เช่น  สายขาด ตะกั่วหลุด เป็นต้น 
๘.๒  ประเภทการบรรเลงเดี่ยว  ใช้เกณฑ์การตัดสินดังต่อไปนี้
๑.  บุคลิกภาพ  ลักษณะของท่านั่ง  ท่าจับเครื่องดนตรีที่ถูกต้องรวมถึงการสำรวจความพร้อมของเครื่องดนตรีก่อนการบรรเลงและขับร้อง
๒.  ความแม่นยำในทำนองเพลง   มีความแม่นยำในทำนองเพลงที่บรรเลงและขับร้อง รวมถึงการแม่นลูก และแม่นในระดับเสียงที่ใช้ในการบรรเลงและขับร้อง
๓.  จังหวะช่องไฟถูกต้อง  ใช้แนวการบรรเลง  ช้า – เร็ว  ได้เหมาะสมสัมพันธ์กับลักษณะของทำนองเพลง  และจังหวะหน้าทับ 
๔. กลวิธีการประดิษฐ์เสียง  ใช้วิธีการในการประดิษฐ์เสียงและกลวิธีต่าง ๆ ในทำนองเพลงได้ถูกหลักทางการบรรเลง  และสัมพันธ์กลมกลืนกับทำนองเพลง
๕. รสมือ/กระแสเสียง  สามารถควบคุมคุณภาพเสียงของเครื่องดนตรีและการขับร้องให้เกิดความไพเราะตามอัตลักษณ์ 
๖. การสื่อความหมาย/การสื่ออารมณ์      สามารถถ่ายทอดอารมณ์ของทำนองสื่อความหมายในการบรรเลง  โดยใช้คุณสมบัติต่างๆ ของเสียงดนตรี  และกลวิธีการประดิษฐ์เสียงที่เป็นลักษณะเฉพาะของเครื่องดนตรีและการขับร้อง
9. การตัดสินการประกวด


มหาวิทยาลัยรังสิตจะเชิญผู้ทรงคุณวุฒิทางด้านดนตรีไทยมาเป็นคณะกรรมการตัดสิน  และให้ถือว่าการตัดสินของคณะกรรมการเป็นที่สิ้นสุด  
 หมายเหตุ 

สามารถดาวน์โหลด /  โครงการ/  ใบสมัคร/  เพลงแสนสุดสวาท     ได้ที่   www.rsu.ac.th

โครงการประกวดดนตรีไทยเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ  ชิงถ้วยพระราชทาน สมเด็จพระนางเจ้าฯ พระบรมราชินีนาถ    ระดับมัธยมศึกษา ครั้งที่ ๙
ผู้ประสานงาน อาจารย์เริงศักดิ์  แก้วเพ็ชร  โทร. ๐๘๗-๗๙๔-๐๒๔๗  

